इस प्रकार तौबा केवल इस्तेग़फ़ार, या पिछले कामों पर शर्मिंदा होता, या गुनाह न करने का इरादा नहीं है बल्कि हमारे गुनाह के कारण अगर किसी का नुक़सान हुआ है उसकी पूर्ति भी ज़रूरी है, यह उचित नहीं है कि सबके सामने किसी पर झूठा इल्ज़ाम लगा कर अकेले में तौबा कर लें, बल्कि उस इंसान से माफ़ी माँगनी पड़ेगी जिस पर झूठा इल्ज़ाम लगाया है, या इसी प्रकार वह नमाज़, रोज़े और दूसरी इबादतें जो तौबा से पहले छोड़ी हैं तौबा के बाद उनको जितना हो सके पूरी लगन के साथ अंजाम देना पड़ेगा। कुछ रास्ते हैं जिनसे इंसान कुछ हद तक समझ सकता है कि उसकी तौबा क़ुबूल हुई या नहीं...... 1. दुआ और तौबा के बाद एक ख़ास प्रकार की ख़ुशी का एहसास करना, या यूँ कहा जाए, गुनाहों की गंदगी से पाक होने का एहसास करना।